Мяднянскае возера

Мяднянскае возера, Медна — возера ў Берасьцейскім раёне Берасьцейскае вобласьці Беларусі. Разьмяшчаецца ў 22 км на поўдзень ад Берасьця ў межах вёскі Медна. Уваходзіць у склад Берасьцейскай групы азёр. Возера знаходзіцца ў басэйне Заходняга Бугу. Плошча возера складае 0,24 км². Найбольшая глыбіня — 5,5 м. Даўжыня возера — 0,7 км. Найбольшая шырыня возера — 0,5 км. Даўжыня берагавой лініі возера складае 1,8 км, плошча вадазбору — 1,75 км². Аб’ем вады ў возеры — 0,46 млн м³. Берагі катлавіны возера высокія, месцамі парослыя хмызьняком. Мелкаводзьдзе возера пяшчанае, з глыбіні 2 мэтры дно высьцелена сапрапелам. Расьліннасьць пашыраная да глыбіні 3—3,5 мэтраў. Зь Мяднянскага возера выцякае рака Спанаўка. Возера злучанае каналам з Страдзецкім возерам. Крыніцы Літаратура Мяднянскае возера // Блакітная кніга Беларусі: энцыкл / Рэдкал.: Н. А. Дзісько, М. М. Курловіч, Я. В. Малашэвіч і інш.; Маст. В. Г. Загародні. — Мн.: БелЭн, 1994. — 415 с. — ISBN 5-85700-133-1 Вонкавыя спасылкі Адпачынак на возеры Меднам(недаступная спасылка)